13.pielikums

Priekules novada pašvaldības domes

2015.gada 29.oktobra sēdes protokolam Nr.15,13.§



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

**LĒMUMS**

Priekulē

2015.gada 29.oktobrī Nr.15

**13.**

**Par grozījumiem Priekules novada pašvaldības amatu un amatalgu sarakstā 2015.gadam**

Pašvaldībā 2015.gada 24.septembrī tika saņemts Priekules novada sociālā dienesta vadītājas Mārītes Gertneres 16.09.2015. vēstule Nr.1.14/122 (pašvaldībā reģistrēta ar Nr.2.1.3/1712) ar lūgumu pārdalīt slodzes sociālā dienesta vadītājai un sociālajam darbiniekam darbam ar ģimenēm un bērniem, lai nodrošinātu kvalitatīvu sociālo darbu darbam ar ģimenēm un bērniem. Tā kā jau ilgstoši noris diskusijas par sociālo darbinieku darba slodžu atbilstību iedzīvotāju skaitam, tad tiek ierosināts pārskatīt visu sociālo darbinieku noslogojumu, izmantojot sociālo darbinieku mēnešalgas noteikšanai Priekules novada pašvaldības institūciju amatpersonu un darbinieku atlīdzības nolikuma 36.1.punktā noteikto iedalījuma vienību „novads” un sociālā darbinieka slodzi nosakot atbilstoši iedzīvotāju skaitam attiecīgajā pagasta (pilsētas) teritorijā, par pamatu ņemot attiecību 1 slodze uz 1000 iedzīvotājiem.

Ir ierosinājums arī Priekules novada bāriņtiesas locekļiem mēnešalgas noteikšanai izmantot Priekules novada pašvaldības institūciju amatpersonu un darbinieku atlīdzības nolikuma 36.1.punktā noteikto iedalījuma vienību „novads”.

Ir ierosinājums veikt grozījumus attiecībā uz amatu „jurista palīgs”, pārdēvējot to par „juristu”, jo jurista palīgs jau tagad būtībā veic darba pienākumus patstāvīgi, kā jurists – patstāvīgi sagatavo dokumentus, sniedz konsultācijas un piedalās sarežģītu jautājumu risināšana, sniedz konstruktīvus un pamatotus priekšlikumus un risinājumus, palīdz darbiniekiem izprast normatīvos aktus, patstāvīgi organizē un atbild par pašvaldības īpašumu atsavināšanas procesiem.

2015.gada 13.oktobrī pašvaldībā saņemts Virgas pamatskolas direktores pienākumu izpildītājas Mairas Runes iesniegums (reģ.Nr.2.1.3/1860) ar lūgumu rast iespēju palielināt viena kurinātāja slodzi no 0,5 uz 1 un no 01.12.2015.-.31.03.2016. atļaut pieņemt darbā vēl vienu kurinātāju.

Finanšu komitejas 2015.gada 22.oktobra sēdē tika ierosināts papildināt šo lēmumu ar grozījumiem amatu sarakstā Gramzdas pamatskolā, samazinot skolotāja palīgu slodzi, jo samazinājies izglītojamo skaits pirmsskolas izglītības grupā, un iekļaut sarakstā jaunu amatu „pavadonis”.

Pamatojoties uz likuma „Par pašvaldībām” 21.panta pirmās daļas 13.punktu, kas nosaka, ka tikai dome var noteikt domes priekšsēdētāja, viņa vietnieka, pašvaldības administrācijas darbinieku, kā arī pašvaldības iestāžu vadītāju algu likmes, **atklāti balsojot** **PAR - 8** deputāti (Vija Jablonska, Inita Rubeze, Rigonda Džeriņa, Vaclovs Kadaģis, Andis Eveliņš, Mārtiņš Mikāls, Arta Brauna, Gražina Ķervija); **PRET - nav; ATTURAS - 2 deputāti-** Andris Džeriņš, Inese Kuduma**;** Priekules novada pašvaldības dome **NOLEMJ**:

1. Izdarīt Priekules novada pašvaldības amatu un amatalgu sarakstā šādus grozījumus:
   1. Mainīt nosaukumu amatam „Jurista palīgs” uz nosaukumu „jurists”, klasificējot amatu saimē „21. Juridiskā analīze, izpildes kontrole un pakalpojumi”, nosakot IIIB līmeni un 10.mēnešalgas grupu, palielinot mēnešalgu no EUR 638,00 uz EUR 787,00.
   2. Izdarīt grozījumus amatu sarakstā Priekules novada bāriņtiesai saskaņā ar lēmuma pievienoto pielikumu, izmantojot bāriņtiesas locekļu mēnešalgas noteikšanai Priekules novada pašvaldības institūciju amatpersonu un darbinieku atlīdzības nolikuma 36.1.punktā noteikto iedalījuma vienību „novads”.
   3. Izdarīt grozījumus amatu sarakstā Priekules novada sociālajam dienestam (slodzes, mēnešalgas) saskaņā ar lēmuma pievienoto pielikumu, izmantojot sociālo darbinieku mēnešalgas noteikšanai Priekules novada pašvaldības institūciju amatpersonu un darbinieku atlīdzības nolikuma 36.1.punktā noteikto iedalījuma vienību „novads” un nosakot sociālā darbinieku slodzes atbilstoši iedzīvotāju skaitam attiecīgajā pagasta (pilsētas) teritorijā, par pamatu ņemot attiecību 1 slodze uz 1000 iedzīvotājiem un LR Centrālās statistikas pārvaldes datus par iedzīvotāju skaitu uz 2015.gada sākumu.
   4. Izdarīt grozījumus amatu sarakstā Virgas pamatskolai:
      1. aizvietot amatu nosaukumos vārdus „Krāšņu kurinātājs (pirmsskolas ēkā)” un „Krāšņu kurinātājs (skolas ēkā)” ar vārdiem „Katlu kurinātājs”, aizvietojot profesijas kodu „8182 04” ar kodu „8182 01”,
      2. kurinātājam, kuram noteikta 0,5 darba slodze, palielināt slodzi uz 1, palielinot mēnešalgu no EUR 183,50 uz EUR 367,00 mēnesī,
      3. izveidot papildus vienu katlu kurinātāja amata vienību laika periodam no decembra sākuma līdz marta beigām, nosakot 1 darba slodzi un mēnešalgu EUR 367,00.
   5. Izdarīt grozījumus amatu sarakstā Gramzdas pamatskolai:
      1. svītrot amatam „skolotāja palīgs” 1 slodzi;
      2. iekļaut amatu sarakstā jaunu amatu „pavadoni (bērnu)”, profesijas kods 5162 01, klasificējot amatu saimē „13. Fiziskais un kvalificētais darbs”, nosakot IA līmeni un 1.mēnešalgas grupu, 0,4 slodzi un mēnešalgu EUR 144,00.
2. Grozījumus lēmuma 1.1. un 1.2.punktā 2015.gadā finansēt no struktūrvienības „Priekules novada pašvaldības administrācija” (01.1101) budžeta, koda 1119 (EUR 298,00 jurista darba apmaksai un EUR 291,20 bāriņtiesas locekļu darba apmaksai) un koda 1210 (EUR 138,98).
3. Grozījumus lēmuma 1.3.punktā 2015.gadā finansēt no iestādes „Priekules novada sociālais dienests” (10.7001) budžeta, koda 1119 (EUR 1038,92) un koda 1210 (EUR 245,08).
4. Grozījumus lēmuma 1.4.punktā 2015.gadā finansēt no iestādes „Virgas pamatskola” budžeta, koda 1119 (EUR 734,00) un koda 1210 (EUR 173,16).
5. 2016.gadā finansējumu paredzēt attiecīgās iestādes/struktūrvienības budžetā.
6. Lēmums stājas spēkā ar 2015.gada 1.novembri, izņemot lēmuma 1.5.punktu, kas stājas spēkā ar 2015.gada 1.decembri.

Pielikumā: Grozījumi Priekules novada pašvaldības amatu un amatalgu sarakstā uz 3 lp.

Pašvaldības domes priekšsēdētāja V.Jablonska

Pielikums

Priekules novada pašvaldības domes 29.10.2015.

lēmumam (protokols Nr.15, 13.§)

Grozījumi Priekules novada pašvaldības amatu un amatalgu sarakstā

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Iestāde, struktūr-vienība** | | **Amata nosaukums** | | **Kods pēc profesiju klasifika-tora** | | **Amata klasifikācija (saime, apakšsaime, līmenis, mēnešalgu grupa)** | **Vienību skaits** | **Mēnešu skaits** | | **Slodze** | **Darba stundu skaits nedēļā** | **Mēneša darba alga, EUR, 2015** | **Pilnas likme, EUR** | **Piezīmes** (ar romiešu cipariem norādīti mēneši 2015.gadā) |
|
|
|
| **NOVADA PAŠVALDĪBAS ADMINISTRĀCIJA** | | | | | | | | | | | | | | |
|
| 01.1101 | Jurista palīgs | | 3411 02 | | 21. Juridiskā analīze, izpildes kontrole un pakalpojumi, II, 8.mēnešalgu grupa | | 1 |  | 1 | | 40 | 638,00 |  | novads (līdz X) |
| 01.1101 | Jurists | | 2611 01 | | 21. Juridiskā analīze, izpildes kontrole un pakalpojumi, IIIB, 10.mēnešalgu grupa | | 1 | 2 | 1 | | 40 | 787,00 |  | novads  (XI-XII) |
| **PRIEKULES NOVADA BĀRIŅTIESA** | | | | | | | | | | | | | | |
| 10.4001 | Bāriņtiesas loceklis (Kalēti, Gramzda) | | 3412 06 | | 45. Bāriņtiesas, II, 9.mēnešalgu grupa | | 2 |  | 0,4 | | 16 | 226,80 | 567 | maza pārvalde līdz X |
| 2 | 0,4 | | 16 | 266,40 | 666 | novads (XI-XII) |
| 10.4001 | Bāriņtiesas loceklis (Bunka) | | 3412 06 | | 45. Bāriņtiesas, II, 9.mēnešalgu grupa | | 1 |  | 0,4 | | 16 | 239,60 | 599 | vid.pārvalde līdz X |
| 2 | 0,4 | | 16 | 266,40 | 666 | novads (XI-XII) |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 10.4001 | Bāriņtiesas loceklis (Virga) | 3412 06 | | 45. Bāriņtiesas, II, 9.mēnešalgu grupa | 1 |  | 0,4 | 16 | 226,80 | 567 | maza pārvalde līdz X |
| 2 | 0,4 | 16 | 266,40 | 666 | novads (XI-XII) |
| **PRIEKULES NOVADA SOCIĀLAIS DIENESTS** | | | | | | | | | | | |
| 10.7001 | Sociālais darbinieks darbam ar ģimenēm un bērniem | 2635 03 | 39.Sociālais darbs, III, 8.mēnešalgu grupa | | 1 |  | 0,9 | 36 | 547,20 | 608 | pilsēta (līdz X) |
| 2 | 1 | 40 | 638,00 |  | novads (XI-XII) |
| 10.7001 | Sociālais darbinieks (pilsēta) | 2635 01 | 39.Sociālais darbs, III, 8.mēnešalgu grupa | | 1 |  | 0,75 | 30 | 456,00 | 608 | pilsēta (līdz X) |
| 2 | 1 | 40 | 638,00 |  | novads (XI-XII) |
| 10.7001 | Sociālais darbinieks (Priekules pagasts) | 2635 01 | 39.Sociālais darbs, III, 8.mēnešalgu grupa | | 1 |  | 0,7 | 28 | 425,60 | 608 | pilsēta (līdz X) |
| 2 | 0,6 | 24 | 382,80 | 638 | novads (XI-XII) |
| 10.7001 | Sociālais darbinieks (Bunka) | 2635 01 | 39.Sociālais darbs, III, 8.mēnešalgu grupa | | 1 |  | 0,8 | 32 | 463,20 | 579 | vid.pārvalde (līdz X) |
| 2 | 0,9 | 36 | 574,20 | 638 | novads (XI-XII) |
| 10.7001 | Sociālais darbinieks (Gramzda) | 2635 01 | 39.Sociālais darbs, III, 8.mēnešalgu grupa | | 1 |  | 0,7 | 28 | 385,70 | 551 | maza pārvalde (līdz X) |
| 2 | 0,7 | 28 | 446,60 | 638 | novads (XI-XII) |
| 10.7001 | Sociālais darbinieks (Kalēti) | 2635 01 | 39.Sociālais darbs, III, 8.mēnešalgu grupa | | 1 |  | 0,7 | 28 | 385,70 | 551 | maza pārvalde (līdz X) |
| 2 | 0,6 | 24 | 382,80 | 638 | novads (XI-XII) |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 10.7001 | Sociālais darbinieks (Virga) | 2635 01 | 39.Sociālais darbs, III, 8.mēnešalgu grupa | 1 |  | 0,8 | 32 | 440,80 | 551 | maza pārvalde (līdz X) |
| 2 | 0,8 | 32 | 510,40 | 638 | novads (XI-XII) |
| ~~10.7001~~ | ~~Sociālais darbinieks (pilsēta)~~ | ~~2635 01~~ | ~~39.Sociālais darbs, III, 8.mēnešalgu grupa~~ | ~~1~~ |  | ~~0,6~~ | ~~24~~ | ~~364,80~~ | ~~608~~ | vakants no VII,  svītrot no saraksta |
| **Sociālā atbalsta centrs** | | |  |  |  |  |  |  |  |  |
| 10.9001 | Sociālā atbalsta centra vadītājs | 1343 03 | 39. Sociālais darbs, IV,  10.mēnešalgu grupa | 1 |  | 0,3 | 12 | 224,30 | 787,00 | novads, 95% no dienesta vadītāja algas |
| 2 | 0,4 | 16 | 299,06 | 787,00 | novads, 95% no dienesta vadītāja algas |
| **GRAMZDAS PAMATSKOLA** | | | | | | | | | | |
| 09.2103 | Skolotāja palīgs | 5312 01 | 29. Pedagoģijas darbības atbalsts, I, 4.mēnešalgu grupa | 2 | 11 | 1 | 40 | 379,00 | 379 | Tiek svītrota 1 slodze ar 01.12.2015. |
| 1 | 1 | 1 | 40 | 379,00 | 379 |
| 09.2103 | Pavadonis (bērnu) | 5162 01 | 13. Fiziskais un kvalificētais darbs, IA, 1.mēnešalgu grupa | 1 | 1 | 0,4 | 16 | 144,00 | 360 | Jauns ar 01.12.2015. |
| **VIRGAS PAMATSKOLA** | | | | | | | | | | |
| 09.2106 | Krāšņu kurinātājs (pirmsskolas ēkā) | 8182 04 | 13. Fiziskais un kvalificētais darbs, II, 2.mēnešalgu grupa | 1 | 8 | 0,5 | 20 | 183,50 | 367 |  |
| Katlu kurinātājs | 8182 01 | 1 | 40 | 367,00 |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 09.2106 | Krāšņu kurinātājs (skolas ēkā) | 8182 04 | 13. Fiziskais un kvalificētais darbs, II, 2.mēnešalgu grupa | 1 | 8 | 1 | 40 | 367,00 | 367 |  |
| Katlu kurinātājs | 8182 01 |  |
| 09.2106 | Katlu kurinātājs | 8182 01 | 13. Fiziskais un kvalificētais darbs, II, 2.mēnešalgu grupa | 1 | 4 | 1 | 40 | 367,00 | 367 | jauns , XII-III |